బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
టెస్టు ఛాంపియన్‌షిప్‌లో భారత్ 300.. పాక్ 0
ఐసీసీ టెస్టు ఛాంపియన్‌షిప్‌ మొదలైన తర్వాత ఆరు టెస్టు మ్యాచ్‌లు ఆడిన భారత్ జట్టు.. అన్నింటిలోనూ గెలుపొంది పాయింట్ల పట్టికలో నెం.1 స్థానంలో కొనసాగుతోంది.
Samayam Telugu | Updated:
Nov 16, 2019, 05:08PM IST
India
ఐసీసీ టెస్టు ఛాంపియన్‌షిప్‌‌లో టీమిండియానే ప్రస్తుతం టాప్
నాలుగు నెలలుగా ఆడిన అన్ని టెస్టుల్లోనూ గెలిచిన భారత్
బంగ్లాదేశ్‌పై ఇండోర్ టెస్టులో ఇన్నింగ్స్ 130 రన్స్ తేడాతో గెలుపు
ఛాంపియన్‌షిప్ ఇంకా ఖాతా తెరవని పాక్.. మరో మూడు జట్లు
ఐసీసీ టెస్టు ఛాంపియన్‌‌‌షిప్‌లో టీమిండియా జోరు కొనసాగుతోంది. ఈ ఏడాది ఆగస్టులో ఈ ఛాంపియన్‌షిప్‌ని అంతర్జాతీయ క్రికెట్ కౌన్సిల్ (ఐసీసీ) ప్రారంభించగా.. అప్పటి నుంచి ఆరు టెస్టులు ఆడిన భారత్ జట్టు అన్నింటిలోనూ ఘన విజయాల్ని అందుకుంది. దీంతో.. పాయింట్ల పట్టికలో టీమిండియా 300 పాయింట్లతో నెం.1 స్థానాన్ని మరింత పదిలం చేసుకుంది.
IND vs BAN 1st Test: బంగ్లాదేశ్‌పై ఇండోర్ టెస్టులో భారత్ అలవోక గెలుపు
ఈ ఏడాది ఆగస్టులో వెస్టిండీస్‌తో రెండు టెస్టుల సిరీస్‌ని ఆడిన టీమిండియా 2-0తో గెలిచి.. ఆ తర్వాత దక్షిణాఫ్రికాని మూడు టెస్టుల సిరీస్‌లో 3-0తో క్లీన్‌స్వీప్ చేసేసింది. తాజాగా బంగ్లాదేశ్‌తో ఇండోర్ వేదికగా శనివారం ముగిసిన తొలి టెస్టులోనూ ఇన్నింగ్స్ 130 పరుగుల తేడాతో గెలుపొందిన భారత్ జట్టు.. టెస్టు ఛాంపియన్‌షిప్ మొదలైన తర్వాత ఆడిన అన్ని మ్యాచ్‌ల్లోనూ గెలిచిన ఏకైక జట్టుగా కొనసాగుతోంది.
టెస్టు ఛాంపియన్‌షిప్ పాయింట్ల పట్టికలో భారత్ జట్టు 300 పాయింట్లతో అగ్రస్థానంలో ఉండగా.. తర్వాత వరుసగా న్యూజిలాండ్ (60 పాయింట్లు), శ్రీలంక (60), ఆస్ట్రేలియా (56), ఇంగ్లాండ్ (56) టాప్-5లో కొనసాగుతున్నాయి. ఇక మిగిలిన వెస్టిండీస్, దక్షిణాఫ్రికా, బంగ్లాదేశ్, పాకిస్థాన్ జట్లు ఇప్పటి వరకూ కనీసం పాయింట్ల ఖాతా కూడా తెరవలేదు. ఈ ఏడాది ఆగస్టు నుంచి వెస్టిండీస్ రెండు టెస్టులు, దక్షిణాఫ్రికా మూడు టెస్టులు, బంగ్లాదేశ్ ఒక టెస్టు ఆడి.. ఓడిపోగా.. పాకిస్థాన్ ఇప్పటి వరకూ ఒక్క టెస్టు కూడా ఆడలేదు.
Photo credit: Screen Shot from ICC
ఈ ఏడాది ఆగస్టు 1 నుంచి టెస్టు ఛాంపియన్‌షిప్ ప్రారంభమవగా.. భారత్, ఆస్ట్రేలియా, పాకిస్థాన్, దక్షిణాఫ్రికా, శ్రీలంక, వెస్టిండీస్, బంగ్లాదేశ్, ఇంగ్లాండ్, న్యూజిలాండ్ రూపంలో మొత్తం తొమ్మిది దేశాలు పోటీపడుతున్నాయి. ప్రతి జట్టూ సొంతగడ్డపై మూడు టెస్టు సిరీస్‌లు, విదేశీ గడ్డపై మూడు సిరీస్‌లు ఆడనుంది. మొత్తంగా.. 27 సిరీస్‌ల్లో 71 టెస్టులు జరగనున్నాయి. రెండేళ్ల ఈ ఛాంపియన్‌షిప్‌లో ఆఖరిగా టాప్-2లో నిలిచిన జట్ల మధ్య 2021 జూన్‌ నెలలో ఫైనల్ జరగనుంది. ఆ మ్యాచ్‌లో గెలిచిన జట్టు టెస్టు ఛాంపియన్‌గా నిలుస్తుంది. ప్రతి సిరీస్‌కి 120 పాయింట్లని ఐసీసీ కేటాయిస్తుండగా.. మ్యాచ్ సంఖ్య ఆధారంగా వాటిని విభజిస్తారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.